Angela Merkel: elértük választási célünkat | Külföldi hírek | Győr-Moson-Sopron - kisalfold.hu
Külföldi hírek > Angela Merkel: elértük választási célünkat
Angela Merkel: elértük választási célünkat
2009.09.27. 19:41
A konzervatív pártok elérték választási céljukat - mondta Angela Merkel.
A konzervatív pártok elérték választási céljukat, Németországban a választások eredményeként az eddigi nagykoalíció helyett a liberálisokkal szövetkezve sikerül egy új és stabil kormányt hatalomra juttatni - jelentette ki Angela Merkel kancellár, a Német Kereszténydemokrata Unió (CDU) elnöke a vasárnapi szavazást követő első nyilatkozatában.
A pártelnök-kancellár hangsúlyozta, hogy elégedett az eredménnyel és ennek kapcsán mindenekelőtt azzal, hogy lehetővé válik a kormányváltás. Merkel szerint ebből a szempontból csupán másodlagos, hogy a CDU/CSU a várakozáson alul szerepelt, a második világháború óta második legrosszabb eredményét érve el.
Angela Merkel gratulált a jövendő új koalíciós partnernek, a liberális Szabad Demokrata Pártnak (FDP), és kijelentette, hogy gyors koalíciós tárgyalásokra törekszik. Az új kormány legfontosabb feladatának azt nevezte, hogy az eddiginél határozottabban vezessék ki Németországot a gazdasági válságból.
külföldi hírek német Németország választás
Német választás: a CDU/CSU és az FDP leválthatja a jelenlegi nagykoalíciót
Berlin - A konzervatív CDU/CSU végzett az élen a vasárnapi német parlamenti választosokon. Az exit… Tovább olvasom